สงครามเชชเนียครั้งที่หนึ่ง

สงครามเชชเนียครั้งที่หนึ่ง หรือเรียกอีกอย่างหนึ่งว่า สงครามรัสเซีย-เชชเนียครั้งที่หนึ่ง เป็นความขัดแย้งระหว่างสาธารณรัฐเชเชนแห่งอิชเคเรียซึ่งเป็นประเทศแบ่งแยกดินแดนและสหพันธรัฐรัสเซียตั้งแต่ปี 1994 จนถึงปี 1996 สงครามจบลงภายหลังจากสนธิสัญญาและเงื่อนไขที่ตกลงร่วมกัน โดยรัสเซียยอมถอนทัพจนกระทั่งพวกเขารุกรานเชชเนียอีกครั้งสามปีต่อมาในสงครามเชชเนียครั้งที่สองในปี 1999 ถึง 2009

ในช่วงการล่มสลายของสหภาพโซเวียตเมื่อปลายปี 1991 เชชเนียตกอยู่ภายใต้การปกครองของระบอบแบ่งแยกดินแดนที่นำโดยโซคคาร์ ดูคาเยฟ ประธานาธิบดีรัสเซียในขณะนั้น บอริส เยลต์ซิน สนับสนุนกองกำลังติดอาวุธต่อต้านดูคาเยฟจนถึงปี 1994 เมื่อเขาเริ่มปฏิบัติการทางทหารเพื่อ "สถาปนาระเบียบรัฐธรรมนูญในเชชเนีย" พลเรือนชาวเชชเนียหลายพันคนต้องเสียชีวิตจากการทิ้งระเบิดทางอากาศและการรบในเขตเมืองก่อนที่นครกรอซนืย์จะแตกพ่ายลงเมื่อเดือนมีนาคมของปี 1995 แต่ชัยชนะของรัสเซียถูกปฏิเสธลงเนื่องจากความพยายามในการยึดครองพื้นที่ราบลุ่มและพื้นที่ภูเขาที่เหลืออยู่ของเชชเนียถูกต่อต้านอย่างรุนแรงและการโจมตีแบบไม่ทันตั้งตัวอย่างบ่อยครั้งโดยกองโจรเชชเนีย แม้ว่าดูคาเยฟจะถูกสังหารในการโจมตีทางอากาศของรัสเซียเมื่อเดือนเมษายน 1996 แต่การยึดกรอซนืยคืนโดยกลุ่มแบ่งแยกดินแดนในเดือนสิงหาคมได้นำไปสู่การหยุดยิงในข้อตกลงคาซาวิวร์ตและสนธิสัญญาสันติภาพรัสเซีย–เชชเนียในปี 1997

การประมาณการอย่างเป็นทางการของทางการรัสเซียเกี่ยวกับการเสียชีวิตของทหารรัสเซียอยู่ที่ 5,500 ราย แม้ว่าการประมาณการโดยองค์กรณ์อิสระจะอยู่ในช่วงตั้งแต่ 5,000 ถึง 14,000 รายก็ตาม ตามข้อมูลของ Aslan Maskhadov นักรบชาวเชเชนประมาณ 2,800 รายถูกสังหาร ในขณะที่แหล่งข้อมูลอิสระประมาณการจำนวนไว้ระหว่าง 3,000 ถึง 10,000 ราย จำนวนพลเรือนชาวเชเชนเสียชีวิตอยู่ระหว่าง 30,000 ถึง 100,000 ราย พลเรือนชาวเชเชนมากกว่า 200,000 รายอาจได้รับบาดเจ็บ ประชาชนกว่า 500,000 รายต้องพลัดถิ่นและเมืองต่าง ๆ ถูกทำลายจนกลายเป็นซากปรักหักพังทั่วสาธารณรัฐ 

 อ้างอิง 

 อ่านเพิ่มเติม 




























 แหล่งข้อมูลอื่น 

 สงครามเชชเนีย 1994–96 โครงการความขัดแย้งระดับภูมิภาคโลก
 โครงการอาชญากรรมสงครามในเชชเนีย
 ห้องสมุดอ้างอิงเชชเนีย คอลเลกชันการวิเคราะห์และการสัมภาษณ์ผู้บัญชาการชาวเชชเนียที่ดำเนินการโดยกองนาวิกโยธินสหรัฐฯ
 สารคดี   โดย Sergey Govorukhin
 การรณรงค์ของชาวเชเชน โดย Pavel Felgenhauer
 กลุ่มสิทธิมนุษยชนอนุสรณ์สงครามและสิทธิมนุษยชน
 ทำไมทุกอย่างถึงผิดพลาดขนาด ไทม์
 ทำไมกองทัพรัสเซียจึงล้มเหลวในเชชเนีย การศึกษาต่างประเทศของสหรัฐฯ

หมวดหมู่:สงครามเกี่ยวข้องกับรัสเซีย
หมวดหมู่:กบฏในประเทศรัสเซีย
หมวดหมู่:CS1 แหล่งที่มาภาษารัสเซีย (ru)
หมวดหมู่:สงครามในคริสต์ศตวรรษที่ 20